《避俗》
明代·孙一元

避俗年来学养慵，惟怜猿鹤日相从。閒看流水孤筇往，偶与归樵一径逢。

老去形骸无长物，清留门户有高松。空教使者求颜阖，知入云山第几峰。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。